بیرلشمیش میلت‌لر اوشاق‌لارا کؤمک فوندو یونیسف، ایلین ایلک دوققوز آییندا ایتالیایا 20 مین کیمسه‌سیز اوشاق سیغینماچی‌نین گئچدیگینی بیلدیردی.
یونیسف‌دن وئریلن آچیقلامادا، بو سایینین گئچن ایلین تامامینداکی رقمی گئچدیگی وورغولانا‌راق، بونون بیر رکورد اولدوغو بیلدیریلدی.
آچیقلامادا، چوخونو باتی آفریقا‌لی‌لارین اولوشدوردوغو یالنیز اوشاق‌لارا، بو ایل یوکسک نیسبتده مصرلی اوشاغین دا علاوه اولوندوغونا یئر وئریلدی.
آغ‌دنیزین اورتاسیندا بو ایل 3 مین 100 سیغینماچی‌نین بوغولا‌راق حیاتینی ایتیردیگی بیلدیریلن آچیقلامادا، دنیزده اؤلن اوشاق ساییسی‌نین ایسه بیلینمه‌دیگی ایفاده ائدیلدی.
ایتالیا مقاملاریندان‌ وئریلن آچیقلامادا دا 12 اکتبرا قدر اؤلکه‌یه آیاق باسان سیغینماچی ساییسی‌نین 144 مین اولدوغو بیلدیریلمیشدی.
